༄༅། ། བློ་བཟང་རྒྱལ་བའི་སོར་རྟོག་ཡེ་ཤེས་མདངས། ། ཐུབ་བསྟན་སྙིང་
བོའི་དཔལ་དུ་ཡོངས་ཤར་བ། ། མདོ་སྔགས་ཆོས་ཀྱི་པད་ཚལ་བཞད་པའི་གཉེན། །
སྐྱབས་མཆོག་སྨྲ་བའི་ཉི་མར་གསོལ་བ་འདེབས། ། བློ་བཟང་འཇམ་དཔལ་སྙིང་བོའི་
འཕྲིན་ལས་མཐུས། ། བསྟན་འགྲོར་སྨན་པའི་མཛད་པ་བཟང་པོ་ཅན། ། གདུལ་བྱ་
རྒྱ་མཚོའི་གཙུག་གི་རྒྱན་གྱུར་པ། ། བཤེས་གཉེན་དམ་པའི་ཞབས་ལ་གསོལ་བ་
འདེབས། ། ཟླ་མེད་སྐྱབས་ཀྱི་མཆོག་གྱུར་སྣང་མཐའ་ཡས། ། སྲས་ཀྱི་ཐུ་བོ་འཕགས་
མཆོག་སྤྱན་རས་གཟིགས། ། དབྱེར་མེད་དྲིན་ཅན་བླ་མར་གསོལ་འདེབས་ན། ། འབྲལ་
མེད་བརྩེ་བའི་རྗེས་སུ་བཟུང་དུ་གསོལ། ། ཕྱི་ནང་འཇིགས་པ་ཀུན་ལས་སྐྱོབ་པ་
དང༌། ། རྣམ་དཀར་བསམ་དོན་མ་ལུས་ཡིད་བཞིན་འགྲུབ། ། ལུས་ངག་ཡིད་ཀྱི་བྱ་བ་
གང་བརྩམ་ཀུན། ། བསྟན་འགྲོར་སྨན་པ་ཁོ་ནར་བྱིན་གྱིས་རློབས། ། བླ་མ་ལྷ་ཡི་
གསང་གསུམ་བྱིན་རླབས་འོད། ། སྙིང་དབུས་པདྨོའི་ཚལ་དུ་ཞུགས་པ་ལས། ། ཟབ་
རྒྱས་རྟོགས་པའི་འདབ་ཕྲེང་བཞད་པའི་སྦུབས། ། དོན་གཉེར་སྦྲང་རྩིས་ཕྱུག་པར་
བྱིན་གྱིས་རློབས། ། མ་འོངས་ཚེ་རབས་ཕྲེང་བ་ཐམས་ཅད་དུ། ། མགོན་ཁྱོད་ཞབས་
པད་གཙུག་གི་རྒྱན་བསྟེན་ཏེ། ། བཀའ་བཞིན་སྒྲུབ་པའི་མཆོད་པས་མཉེས་བྱས་པས། །
ལེགས་ཚོགས་མ་ལུས་ལྷུན་གྱིས་འགྲུབ་པར་ཤོག ། རིང་མིན་རིགས་ལྡན་དྲག་པོའི་
དཔུང་ཚོགས་ཀྱིས། ། ནག་ཕྱོགས་ཀླ་ཀློ་སྡེར་བཅས་འདུལ་བའི་ཚེ། ། འཁོར་ཀྱི་ཐོག་
མར་གྱུར་ཏེ་ཟབ་གསང་གི ། གསུང་གི་བདུད་རྩིས་སྨིན་ཅིང་གྲོལ་གྱུར་ཅིག ། ཅེས་པ་
འདི༌ནི༌གཙང༌བཀྲ་ཤིས་ལྷུན་པོའི་འབུལ་སྡུད་པ་བླ་མ་དགེ་བའི་བཤེས་གཉེན་བློ་བཟང་བཀྲ་ཤིས་
- 162 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
པའི་གསུང་གིས་བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བའོ། །